b'\n_START_ARTICLE_\nRobert H\xc3\xa4gg\n_START_SECTION_\nSeuraura\n_START_PARAGRAPH_\nH\xc3\xa4gg on Gimo HC:n kasvatti. H\xc3\xa4n pelasi Gimossa ensimm\xc3\xa4iset miesten pelins\xc3\xa4 vain 13-vuotiaana Ruotsin II-divisioonassa kaudella 2008\xe2\x80\x932009. Kaudeksi 2010\xe2\x80\x932011 H\xc3\xa4gg siirtyi sarjatasoa ylemm\xc3\xa4s I-divisioonan Tierps HK:hon, joista h\xc3\xa4n siirtyi kuitenkin kesken kauden MODO Hockeyn junioreihin. H\xc3\xa4gg voitti pelipaikastaan huolimatta U16 SM:n sy\xc3\xb6tt\xc3\xb6p\xc3\xb6rssin sek\xc3\xa4 puolustajien pistep\xc3\xb6rssin tehoilla 2+13=15. H\xc3\xa4n voitti kauden p\xc3\xa4\xc3\xa4tteeksi hopeaa ja palkittiin sarjan parhaana puolustajana. _NEWLINE_Kaudella 2012\xe2\x80\x932013 H\xc3\xa4gg toimi MODO:n J20-junioreiden kapteenina ja oli joukkueen tehokkain puolustaja tehoilla 11+13=24, joilla h\xc3\xa4n jakoi J20 SuperElitin puolustajien pistep\xc3\xb6rssin seitsem\xc3\xa4nnen sijan Malm\xc3\xb6 Redhawksin Eric Backmanin kanssa. H\xc3\xa4gg voitti kauden p\xc3\xa4\xc3\xa4tteeksi hopeaa ja palkittiin sarjan parhaana puolustajana. H\xc3\xa4n vahvisti my\xc3\xb6s MODO:n J18-junioreita, joiden kapteenistoon H\xc3\xa4gg kuului ja voitti hopeaa. H\xc3\xa4n debytoi samalla kaudella my\xc3\xb6s seuran Elitserien-joukkueessa tehden 27 runkosarja- ja yhdess\xc3\xa4 playoff-ottelussa yhden sy\xc3\xb6tt\xc3\xb6pisteen._NEWLINE_Philadelphia Flyers varasi H\xc3\xa4ggin toisella kierroksella 41. pelaajana NHL:n varaustilaisuudessa 2013. SHL-kausi 2013\xe2\x80\x932014 oli h\xc3\xa4nelle ensimm\xc3\xa4inen kokonainen Ruotsin p\xc3\xa4\xc3\xa4sarjatasolla, jossa H\xc3\xa4gg teki 50 runkosarja- ja kahdessa playoff-ottelussa tehot 1+5=6. Maaliskuussa 2014 h\xc3\xa4n teki kolmivuotisen tulokassopimuksen Philadelphia Flyersin kanssa. H\xc3\xa4gg siirtyi samalla SHL-kautensa p\xc3\xa4\xc3\xa4tteeksi ns. amat\xc3\xb6\xc3\xb6ritry-out -sopimuksella AHL-joukkue Adirondack Phantomsin vahvuuteen. Kauden 2014\xe2\x80\x932015 h\xc3\xa4n aloitti Adirondackista Allentowniin muuttaneessa Lehigh Valley Phantomsissa, jossa H\xc3\xa4gg pelasi koko kauden tehden 69 runkosarjaottelussa tehot 3+17=20._NEWLINE_My\xc3\xb6s kauden 2016\xe2\x80\x932017 H\xc3\xa4gg aloitti Lehigh Valley Phantomsin AHL-joukkueessa. H\xc3\xa4n debytoi Philadelphia Flyersin NHL-joukkueessa runkosarjan p\xc3\xa4\xc3\xa4t\xc3\xb6skierroksella 9. huhtikuuta 2017 Carolina Hurricanesia vastaan. H\xc3\xa4gg sai ottelussa j\xc3\xa4\xc3\xa4aikaa 21.19 minuuttia. Syksyn 2017 harjoitusleirin p\xc3\xa4\xc3\xa4tteeksi h\xc3\xa4n otti paikan Flyersin NHL-kauden 2017\xe2\x80\x932018 avauskokoonpanosta.\n_START_SECTION_\nMuuta\n_START_PARAGRAPH_\nH\xc3\xa4ggin isoveli Christian pelaa Hockeyettan-joukkue Mariestad BoIS HC:ss\xc3\xa4.'